আচ্ছা বলছি। বুধের কোনো বায়ুমন্ডল নেই বললেই চলে। সূর্য থেকে আসা তাপ ধরে রাখার জন্য বায়ুমন্ডলে কিছু নির্দিষ্ট গ্যাসের উপস্থিতি আবশ্যক। নিশ্চয়ই জানো, পৃথিবীর বায়ুমন্ডলে কার্বন ডাই অক্সাইড বেড়ে যাচ্ছে আমাদের প্রিয় গ্রহটির তাপমাত্রা বেড়ে যাচ্ছে। এর কারণ হলো, পৃথিবীতে আসা তাপ কার্বন ডাই অক্সাইডের কারণে পৃথিবীর ভেতরে আটকা পড়ে। একেই আমরা গ্রিন হাউজ প্রতিক্রিয়া বলি। আর শুক্র গ্রহের বায়ুমন্ডল পৃথিবীর তুলনায় প্রায় ১০০ গুণ পুরু। উপরন্তু এর অধিকাংশই (৯২%) গঠিত কার্বন ডাই অক্সাইড দিয়ে। হয়ে গেল! সূর্য থেকে আসা তাপ খুব সহজে এই গ্যাস ভেদ করে ভেতরে ঢুকে পড়লেও প্রতিফলিত হয়ে ফিরে যাবার সময় এর তরঙ্গদৈর্ঘ্য বেশি থাকে বলে ফিরে যেতে ব্যর্থ হয়। ফলে বেড়ে যায় তাপমাত্রা।